විපක්‍ෂය කෙරෙහි රටේ ජනතාවට තිබූ විශ්වාසය සම්පූර්ණයෙන්ම බිඳ වැටුණු මැතිවරණයක් ලෙස මෙවර පාර්ලිමේන්තු මැතිවරණය හඳුන්වා දිය හැකි යැයි ඉඩම් හා ඉඩම් සංවර්ධන, ජනාවාස හා රණවිරු සුබසාධන ඇමැති ජොන්ස්ටන් ප්‍රනාන්දු මහතා පැවැසීය.එක්සත් ජනතා නිදහස් සන්ධානයට අති විශිෂ්ට ජයග්‍රහණයක් හිමිවීමත් සමඟ විපක්‍ෂයේ ඡන්ද පදනම කඩා වැටී තිබෙන බව ද හෙතෙම අවධාරණය කළේය.2010 පාර්ලිමේන්තු මැතිවරණයෙන් එක්සත් ජනතා නිදහස් සන්ධානය ලැබූ ජයග්‍රහණය පිළිබඳව සිය අදහස් ප්‍රකාශ කරමින් ඇමැතිවරයා මෙසේ පැවැසීය.ජනාධිපති මහින්ද රාජපක්‍ෂ මහතාට සහ ඒ මහතාගේ පවුලේ අයට විවිධාකාරයෙන් අපහාස, මඩ ප්‍රහාරයන් ගෙන ගියා.එවැනි ක්‍රියාදාමයක ප්‍රතිඵල අද ජනතා විමුක්ති පෙරමුණ භුක්ති විඳිනවා.